钦定古今图书集成/明伦汇编/人事典/第059卷 > 《求志赋》宋·晁补之
## 钦定古今图书集成/明伦汇编/人事典/第059卷 > 《求志赋》宋·晁补之

幼。余不自知蠢兮，愿求古人而与之游。高平邑于大
野兮，鲁东鄙而北邹。固余心其悃款兮，求前圣又不
远。岂无邻莫可与谋兮，治《邴氏》而俗泮。幽离房诚不
忍兮，弃此而莫能藏。执徐之青阳兮，余先孑兮东征。
横武林之大江兮，往始宁之南邑。路会稽以周流兮，
求历山之所在。昔封隅之世守兮，以后夫而致刑。越
惩耻于夫椒兮，进樵女而抑心。懿二臣以国霸兮，卒
焉异夫出处。行束薪而自言兮，妻不忍而求去。助申威于司马兮，卒殒声以《淮南》。睚诉死于婆娑兮，悲绰
约之亦歼。彼章程之诡啸兮，既𥈭眙于甲夜。何仲御
之清激兮，而亦云骇夫观者。纷回穴其莫识兮，泮千
载而迹陈。思苗山犹若兹兮，又何悲“乎曲水。”惟郑公
之志约兮，逢神人焉靡求。山岪峍而《谷纡》兮，风浏浏
乎旦暮耿。“吾何不可留此土兮，切悲越人之机。岂其
食鲑而化音兮，无所用吾之緌。”冬朦朦其多雨兮，夏
瘅热以生蠚。溪水之浅深兮，舟上下而击石。吾遵夏
盖之山兮，聊以观乎远海。吾先子之初服兮，羌董道
而不改。小人之有心兮，犹不假器。末余从于东安兮，
依哲人而闻谊。蜀苏子之有廛兮，汉遗化而多儒。往
者其不可及兮，曷不从子之庐？朝余食兮山中，夕余
宿兮江上。悲世俗之近市兮，余安能忍而与之皆往？
余令楼李为右兮，使王良前余世解辔而驰石兮，缅
余得此坦涂。良吾辀使环灂兮，密吾牙使朴属。揽九
州而愿怀兮，夫安知余力之不足。遘余生之罹悯兮，
归将母乎故都。伏里门而畏邻兮，幽独守此四隅。时
命大谬兮，吾遑遑欲何之？慨永夏之宜养兮，霜薆然
其萃之。增《歔欷》以啜泣兮，杀身其安可。宇摧荣而藩
穴兮，知鼠去而不舍。憯四序之不淹兮，春蔼蔼其既
非。揽卉木犹若兹兮，吾独不聊此时。悲予仲之婉娈
兮，饶其心以《诗礼》。吾不能操嬴而坐闾兮，耘东山而
自食。岁旱暵而不雨兮，螟又生余之场。属岁秋之有
谷兮，河出𣸣而汤汤。于陵子之终褊兮，井上李其犹
饱。服芬芬而洁腹兮，夫岂不足以忘老？众虒豸而好
朝兮，咸得时而的历。持衣裳而鬻暑兮，余固知余贾
之不售。思遐举而莫从兮，心纡轸而衋伤。讯黄石以
吉凶兮，棋十二而星罗。曰“由小基大兮，何有颠沛？既
非初志之敢期兮，曾何以知其所系？”沬清济以去垢
兮，芝九茎而为华。宵倚楹而悲咤兮，畴独忧余之无
家？萧苑候之慷慨兮，孰云非食之故？济澶渊之灵津
兮，横中流而飙怒。思城阙之佻达兮，勉踵夫昔之人。
羿之志于彀兮，亦反求夫全身。小人不知学《礼》兮，畏
罪罟之所寻。宋七世之炳灵兮，皇纯佑此下土。举贤
而授能兮，哀茕独此黎庶。牧羊而肥兮，式亦用而有
闻。辟雍之洋洋兮，宇干日而纠纷。连衽以成云兮，汗
而为雨。岂余不足于周门兮，独惆怅而延伫。先事而
后得兮，惟其食者之责。举九鼎于鲵渊兮，亦人假夫
一臂。余张子之好修兮，蹇博大而无朋。雪霏而宇冻
兮，松柏不改其青固。黄子尝语余兮，曰此是为明月。
虽工师不以佩兮，保厥美亦未艾。彼喔咿为已甚兮，
羌浮石而沈木。子云之好思兮，亦众谇其寂寞。虞氏
之为政兮，举五臣而与言。彼霡霂之射谷兮，何足以
容江潭之鳣。众不察余之情兮，求余初犹未沫。超孤
举而远寻兮，唯夫不足以论世。良恫韩而成汉兮，皓
保惠而悟高。成功则去兮，曾何足以介其一毛融躬
行既卒骄兮，禹服义亦太靡。陈辎车与乘马兮，桓荣
亦酋乎冨贵。蕃居室以不理兮，滂之志以四海。元膺
之激烈兮，羌不以生而害义。意岂弟神所嘏兮，何以
罹此不祥？岂其莫忍？邻之捽兮，纷救斗而得伤。嘉林
宗之善裁，要成败而不失。宁遵不知时之可为兮，行
渔濑以毕世。喟嵇康之蹈尽兮，愧孙子其安补。阮清
舌而咎目兮，潜固自识而远去。谓道不可为兮，为者
败之。众窢然咸不留兮，惟至人焉在之。泮千祀而语
邻兮，孰与至人之服。意神龙之乘云兮，吾欲从焉以
足？士生各有遇兮，吾何为侘傺乎此时？曾藿菽不足
以化兮，求余身其庶几。滋兰以旨蓄兮，菊以为糗。修
忠信以抑躁兮，夫安知余之后图？前圣吾永赖兮，揽
百子与并舆。时翱翔于道奥兮，历年岁以为娱。